

Szépírási verseny 2025.

Felnőtt

**Dsida Jenő**

**Arany és kék szavakkal**

Miképen boltíves,  
pókhálós vén terem  
zugában álmodó  
középkori barát,  
ki lemosdotta rég  
a földi vágy sarát  
s már félig fent lebeg  
a tiszta étheren, -  
ül roppant asztalánál,   
mely könyvekkel teli  
s a nagybetük közébe  
kis képecskéket ékel,  
Madonnát fest örökké  
arannyal s égi kékkel,  
mígnem szelid mosollyal  
lelkét kileheli:

úgy szeretnélek én is  
lámpásom esteli,  
halavány fénye mellett  
megörökítni, drága  
arany és kék szavakkal  
csak Téged festeni,  
míg ujjam el nem szárad,  
mint romló fának ága  
s le nem lankad fejem  
a béke isteni  
ölébe, én Szerelmem,  
világ legszebb Virága.

**Leadás zárt borítékban, név nélkül, JELIGE megadásával(!) április 16-ig az Abonyi Lajos Művelődés Ház portáján (2740 Abony, Kálvin u. 1.)**